Fir-Renju Unit, storja msejħa mirakoluża ġibdet l-attenzjoni ta' bosta. Tarbija "tal-mirakli" li twieldet 15-il ġimgħa qabel iż-żmien irnexxielha tirkupra mill-E. Coli, Sepsis u COVID-19 fl-ewwel tmien ġimgħat mit-twelid. Appena twieled, Archie Edwards, il-mediċi kellhom jagħmlu 40 minuti jagħmlu l-kompressjonijiet fuq sidru sakemm imbagħad tpoġġa fuq ventilatur respiratorju. Ta' ħames ġimgħat, Edward u l-ġenituri tiegħu, Sheree Murray u Robert Edwards, it-tnejn ta' 21 sena, għaddew minn esperjenza oħra tal-biża'. F'daqqa waħda qabditu l-E. coli, infezzjoni batterika, li wasslet għall-kundizzjoni fatali tas-sepsis. Din il-ħolma kerha ma waqfitx hawn, hekk kif wara numru ta' testijiet, irriżulta li Edward kien pożittiv għall-COVID-19. Riżultat ta' dan, Edward huwa l-iżgħar persuna fir-Renju Unit li rriżulta pożittiv għall-pandemija. Iżda kemm jgħid il-Malti, wara l-maltemp jitfaċċa l-bnazzi. Bħalissa Edward jinsab rikoverat fl-isptar ġenerali ta' Burnley u fl-aħħar jiem kien iċċertifikat imfejjaq kemm mis-sepsis kif ukoll mill-COVID-19.